ಹ್ಯಾರಿ ಪಾಟರ್ ಸರಣಿಯ ಮೊದಲ 6 ಕಾದಂಬರಿಗಳಲ್ಲಿ ಪ್ರಮುಖ ಪಾತ್ರವೇ ಹ್ಯಾರಿ ಪಾಟರ್. ಹ್ಯಾರಿ ಪಾಟರ್ ಬೆಳೆಯುವಾಗಲೇ ಅನೇಕ ತೊಂದರೆಗಳನ್ನು ಹಾಗೂ ದೊಡ್ಡ ಮಾಂತ್ರಿಕನಾಗಲು ಸವಾಲುಗಳನ್ನು ಎದುರಿಸಬೇಕಾಗುತ್ತದೆ. ಹ್ಯಾರಿ ಮಗುವಾಗಿದ್ದಾಗಲೇ, ಲಾರ್ಡ್ ವೊಲ್ಡೆಮೊರ್ಟ್ ಅತ್ಯಂತ ಶಕ್ತಿಶಾಲಿ ದುಷ್ಟ ಮಾಂತ್ರಿಕ, ಹ್ಯಾರಿಯ ತಂದೆ ತಾಯಿಯನ್ನು ಕೊಂದನಂತರ ಆತ ಹ್ಯಾರಿಯನ್ನು ಕೊಲ್ಲುವ ಪ್ರಯತ್ನದಲ್ಲಿದ್ದಾಗಲೇ ನಿಗೂಢವಾಗಿ ಮಾಯವಾಗಿದ್ದ. ಈ ಘಟನೆ ಹ್ಯಾರಿಗೆ ಖ್ಯಾತಿಯನ್ನು ತಂದು ಕೊಟ್ಟಿತ್ತು ಮತ್ತು ಮಾಂತ್ರಿಕತೆಯನ್ನು ಅರಿಯದ ಅವನು ಸಂಬಂಧಿಕರಾದ ಚಿಕ್ಕಮ್ಮ ಪೆಟುನೀಯಾ ಹಾಗೂ ಚಿಕ್ಕಪ್ಪ ವೆರ್ನಾನ್‌ರ ಬಳಿ ಹೋಗಲು ಕಾರಣವಾಯಿತು. 

ಹ್ಯಾರಿ ತನ್ನ 11ನೇ ವಯಸ್ಸಿನಲ್ಲಿ ವಾಮಾಚಾರ ಮತ್ತು ಇಂದ್ರಜಾಲದ ಹೊಗ್ವರ್ಟ್ಸ್ ಶಾಲೆಗೆ ಸೇರುವ ಮೂಲಕ ಮಾಂತ್ರಿಕ ಲೋಕವನ್ನು ಪ್ರವೇಶಿಸುತ್ತಾನೆ. ಅಲ್ಲಿ ಅವನು ರಾನ್ ವೀಸ್ಲೀ ಮತ್ತು ಹರ್ಮಯಾನ್ ಗ್ರ್ಯಾಂಗರ್ ರೊಂದಿಗೆ ಗೆಳೆತನ ಬೆಳೆಸುತ್ತಾನೆ ಮತ್ತು ಅವರೊಂದಿಗೆ ಮತ್ತೆ ಶಕ್ತಿಶಾಲಿಯಾಗುವ ಪ್ರಯತ್ನದಲ್ಲಿರುವ ಲಾರ್ಡ್ ವೊಲ್ಡೆಮೊರ್ಟ್‌ನನ್ನು ಎದುರಿಸುತ್ತಾನೆ. ಬೇಸಿಗೆಯ ರಜೆಯ ನಂತರ ಶಾಲೆಗೆ ಮರಳಿದ ಬಳಿಕ ದಂತಕಥೆಯಾದ "ರಹಸ್ಯಗಳ ಕೊಠಡಿ" ತೆರೆದ ತರುವಾಯ ಹೊಗ್‌ವರ್ಟ್ಸ್‌ನಲ್ಲಿ ವಿದ್ಯಾರ್ಥಿಗಳ ಮೇಲೆ ಅನೇಕ ದಾಳಿಗಳು ನಡೆಯುತ್ತವೆ. ಹ್ಯಾರಿ ಬಾಸಿಲಿಸ್ಕ್‌ನನ್ನು ಕೊಂದ ನಂತರ ಹಾಗೂ ಲಾರ್ಡ್ ವೊಲ್ಡೆಮೊರ್ಟ್ ಮತ್ತೆ ಶಕ್ತಿಶಾಲಿಯಾಗುವ ಪ್ರಯತ್ನವನ್ನು ವಿಫಲಗೊಳಿಸಿ ನಡೆಯುತ್ತಿದ್ದ ದಾಳಿಯನ್ನು ನಿಲ್ಲಿಸುತ್ತಾನೆ.ಮುಂದಿನ ವರ್ಷಗಳಲ್ಲಿ ಹ್ಯಾರಿಗೆ , ತಪ್ಪಿಸಿಕೊಂಡಿದ್ದ ಕೊಲೆಗಾರ ಸಿರಿಸ್ ಬ್ಲ್ಯಾಕ್ ತನ್ನನ್ನು ಕೊಲ್ಲುವ ಗುರಿಯಲ್ಲಿದ್ದಾನೆಂದು ತಿಳಿಯುತ್ತದೆ. ಹೊಗ್‌ವರ್ಟ್ಸ್‌ನಲ್ಲಿನ ಕಟ್ಟೆಚ್ಚರದ ನಡುವೆಯೂ ಹ್ಯಾರಿ ತನ್ನ ಶಾಲೆಯಲ್ಲಿನ ಮೂರನೆ ವರ್ಷದ ಕೊನೆಯಲ್ಲಿ ಬ್ಲ್ಯಾಕ್‌ನನ್ನು ಎದುರಿಸುತ್ತಾನೆ ಮತ್ತು ಆತನನ್ನು ಉಪಾಯವಾಗಿ ಈ ಕಾರ್ಯದಲ್ಲಿ ಸಿಕ್ಕಿಹಾಕಿಸಲಾಗಿದೆ ಬ್ಲಾಕ್‌ ನಿಜವಾಗಿಯೂ ತನ್ನ ಹಿತಪೋಷಕನೆಂದು ಹ್ಯಾರಿ ಅರಿಯುತ್ತಾನೆ. ಹ್ಯಾರಿ ತನ್ನ ಶಾಲೆಯ ನಾಲ್ಕನೇ ವರ್ಷದಲ್ಲಿ ಅತ್ಯಂತ ಅಪಾಯಕಾರಿಯಾದ ಮಾಂತ್ರಿಕ ಪೈಪೋಟಿಯಾದ ಟ್ರೈವಿಜರ್ಡ್ ಪಂದ್ಯಾವಳಿ‌ಯಲ್ಲಿ ಭಾಗವಹಿಸುತ್ತಾನೆ. 
ಪಂದ್ಯಾವಳಿಯ ಕೊನೆಯಲ್ಲಿ ಲಾರ್ಡ್ ವೊಲ್ಡೆಮೊರ್ಟ್ ಶಕ್ತಿಶಾಲಿಯಾಗಿ ಮರಳುವುದನ್ನು ಹ್ಯಾರಿ ನೋಡುತ್ತಾನೆ . ಮುಂದಿನ ವರ್ಷದ ಶಾಲೆ ಪ್ರಾರಂಭವಾದಾಗ , ಮಾಂತ್ರಿಕ ಸಚಿವಾಲಯ ಡೊಲೊರೇಸ್ ಉಮ್‌ಬ್ರಿಡ್ಜ್‌ರನ್ನು ಹೊಗ್‌ವರ್ಟ್ಸ್‌ನ ನೂತನ ಉನ್ನತಾಧಿಕಾರಿಯಾಗಿ ನೇಮಿಸಿತು. 
ಉಮ್‌ಬ್ರಿಡ್ಜ್ ವಿರುದ್ಧ ಭೂಗತ ವಿದ್ಯಾರ್ಥಿಗಳ ಗುಂಪನ್ನು ಕಟ್ಟಿದ ಬಳಿಕ , ಹ್ಯಾರಿ ಮತ್ತು ಆತನ ಸ್ನೇಹಿತರು ವೊಲ್ಡೆಮೊರ್ಟ್‌ನ ಕಪ್ಪು ಪಿಶಾಚಿಗಳ ಹಾಗೂ ಮಾಂತ್ರಿಕರ ಗುಂಪಾದ ಡೆತ್ ಇಟರ್ಸ್‌ರನ್ನು ಮುಖಾಮುಖಿಯಾಗಿ ಎದುರಿಸುತ್ತಾನೆ ಮತ್ತು ಕೊನೆಯದಾಗಿ ಅವರನ್ನು ಸೋಲಿಸುತ್ತಾರೆ. ಹ್ಯಾರಿ ತನ್ನ ಶಾಲೆಯ ಆರನೇ ವರ್ಷದಲ್ಲಿ ವೊಲ್ಡೆಮೊರ್ಟ್ ಹಾರ್‌ಕ್ರುಕ್ಸ್ ಬಳಸಿ ಅಮರನಾಗುವ ಪ್ರಯತ್ನದಲ್ಲಿ ತೊಡಗಿದ್ದಾನೆಂದು ಅರಿಯುತ್ತಾನೆ. ಹಾರ್‌ಕ್ರುಕ್ಸ್‌ಗಳೆಂದರೆ ದೇಹದಲ್ಲಿ ಪ್ರಾಣಹೋದಾಗ ಅದರ ಆತ್ಮದ ತುಂಡೊಂದನ್ನು ಯಾವುದಾದರೂ ವಸ್ತುವಿನಲ್ಲಿ ಇರಿಸುವುದು, ಈ ಆತ್ಮದ ಚೂರಿದ್ದರೆ ಆ ನಂತರವೂ ಸಹ ಆ ವ್ಯಕ್ತಿ ಮರುಜನ್ಮ ಪಡೆಯುತ್ತಾನೆ. ಒಂದು ವೇಳೆ, ಸೃಷ್ಠಿಕರ್ತನ ದೇಹವೇನಾದರೂ ನಶಿಸಿ ಹೋದರೆ ಆ ಚೂರು ದೈಹಿಕ ರೂಪವಿಲ್ಲದೆ ಅಂತರ‍್ಪಿಶಾಚಿಯಾಗಿ ಅಲೆಯುತ್ತದೆ. ಹಾರ್‌ಕ್ರುಕ್ಸ್ ಹುಡುಕುವ ಕಾರ್ಯದಿಂದ ಹಿಂತಿರುಗುತ್ತಿದ್ದಾಗ ಶಾಲೆಯ ಮುಖ್ಯೋಪಾಧ್ಯಾಯರು ಹಾಗೂ ಹ್ಯಾರಿಯ ಗುರುವಾದ ಪ್ರೊ.ಡಂಬ್ಲೆಡೊರ್‌ರನ್ನು ಸೆವೆರಸ್ ಸ್ನೇಪ್ ಕೊಲೆಗೈದ,ಈತ ಶಾಲೆಯ ಅಧ್ಯಾಪಕನಾಗಿದ್ದು ಹ್ಯಾರಿ ಇವನಿಂದ ಸಾಕಷ್ಟು ತೊಂದರೆಗಳನ್ನು ಅನುಭವಿಸಿದ್ದ ಹಾಗೂ ಈತನನ್ನು ಡೆತ್ ಇಟರ್ಸ್‌ನ ಸದಸ್ಯ ಎಂದು ಶಂಕಿಸಿದ್ದ. 
ಹ್ಯಾರಿ ಮುಂದಿನ ವರ್ಷ ಶಾಲೆಗೆ ಮರಳುವುದಿಲ್ಲವೆಂದು ಬದಲಾಗಿ ಹಾರ್‌ಕ್ರುಕ್ಸ್‌ಗಳನ್ನು ಹುಡುಕಲು ಹೋಗುವುದಾಗಿ ಶಪಥ ಮಾಡುತ್ತಾನೆ ಎಂಬುದಾಗಿ ತಿಳಿಸುತ್ತ ಈ ಪುಸ್ತಕ ಕೊನೆಗೊಳ್ಳುತ್ತದೆ. 

ಕಥಾ ಪೀಠಿಕೆ
ಸಾರಾಂಶ
ಉಪಸಂಹಾರ
ಭಾಷಾಂತರಗಳು